പദവി അലങ്കരിക്കേണ്ടത് കോണ്ഗ്രസ് അധ്യക്ഷന് ജയ് ഹിന്ദ് ടിവി അടക്കം താക്കോല് സ്ഥാനം ഒഴിഞ്ഞ് ചെന്നിത്തല ജയ്ഹിന്ദ് ടി.വി ചെയര്മാന് സ്ഥാനം, വീക്ഷണം, രാജീവ് ഗാന്ധി ഇന്സ്റ്റിറ്റ്യൂട്ട് ചെയര്മാന് സ്ഥാനം, കെ.കരുണാകരന് ഫൗണ്ടേഷന് ചെയര്മാന് സ്ഥാനം എന്നിവയാണ് അദ്ദേഹം ഒഴിഞ്ഞത്. കൊച്ചി: കോണ്ഗ്രസില് വിവാദം പുകയവെ വിവിധ പദവികളില് നിന്ന് രാജിവച്ച് രമേശ് ചെന്നിത്തല. ജയ്ഹിന്ദ് ടി.വി ചെയര്മാന് സ്ഥാനം, വീക്ഷണം, രാജീവ് ഗാന്ധി ഇന്സ്റ്റിറ്റ്യൂട്ട് ചെയര്മാന് സ്ഥാനം, കെ.കരുണാകരന് ഫൗണ്ടേഷന് ചെയര്മാന് സ്ഥാനം എന്നിവയാണ് അദ്ദേഹം ഒഴിഞ്ഞത്. എന്നാല് ചെന്നിത്തലയുടെ രാജി സ്വീകരിച്ചിട്ടില്ലെന്ന് കോണ്ഗ്രസ് നേതൃത്വം വിശദീകരണം നല്കുന്നത്. കെ.പി.സി.സി അധ്യക്ഷനാണ് ഈ സ്ഥാനം വഹിക്കേണ്ടതെന്നാണ് ചെന്നിത്തല പറയുന്നത്. ഏറെകാലമായി രമേശ് ചെന്നിത്തലയായിരുന്നു ഈ പദവികള് തുടര്ന്നിരുന്നത്. വി.എം.സുധീരനും മുല്ലപ്പള്ളി രാമചന്ദ്രനും കെ.പി.സി.സി പ്രസിഡന്റായ സമയത്തും ചെന്നിത്തല ഈ സ്ഥാനങ്ങളില് തുടരുകയായിരുന്നു.മുല്ലപ്പള്ളി ഏറ്റെടുക്കാത്തതിനെ തുടര്ന്നായിരുന്നു താന് സ്ഥാനത്ത് തുടര്ന്നതെന്നും ചെന്നിത്തല പറഞ്ഞു.അവര്ക്ക് രണ്ടുപേര്ക്കും ഈ സ്ഥനങ്ങള് ഏറ്റെടുക്കാന് താല്പര്യമില്ലായിരുന്നുവെന്നാണ് ഇതു സംബന്ധിച്ച് ചെന്നിത്തല വിശദീകരിക്കുന്നത്. എ.ഐ.സി.സിയോടുള്ള പരസ്യമായ എതിര്പ്പിന്റെ പേരില് കെ.സുധീരന് എ.ഐ.സി.സി ഭാരവാഹിത്വത്തില് നിന്ന് രാജി വച്ചും കെ.പി.സി.സി രാഷ്ട്രീയകാര്യ സമിതിയില് നിന്ന് രാജി വച്ചതും ഏറെ കോളിളക്കം സൃഷ്ടിച്ചിരുന്നു. പിന്നാലെയാണ് മുല്ലപ്പള്ളിയും, ചെന്നിത്തലയും ഉള്പ്പടെയുള്ളവര് ഇടഞ്ഞ് നില്ക്കുന്നത്.